CELEX: 32009R0594
Language: fi
Date: 2009-07-08 00:00:00
Title: Komission asetus (EY) N:o 594/2009, annettu 8 päivänä heinäkuuta 2009 , tiettyjen tavaroiden luokittelusta yhdistettyyn nimikkeistöön

9.7.2009   
            
            
               FI
            
            
               Euroopan unionin virallinen lehti
            
            
               L 178/14
            
         
      KOMISSION ASETUS (EY) N:o 594/2009,
   annettu 8 päivänä heinäkuuta 2009,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä heinäkuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vinylideenifluoridin ja heksafluoripropeenin kopolymeeri alkumuodossa
                              Tällä aineella on elastomeerien venyvyys- ja palautumisominaisuudet, mutta sitä ei voida vulkanoida rikillä. Tämän kopolymeerin silloittuminen vaatii emäksisiä yhdisteitä tai tiettyjä peroksideja.
                           
                        
               
                  3904 69 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 1, 4 ja 6 huomautuksen, 40 ryhmän 4 huomautuksen a alakohdan, 39 ryhmän 1 alanimikehuomautuksen sekä CN-koodien 3904, 3904 69 ja 3904 69 90 nimiketekstien mukaan.
                  Vinylideenifluoridin ja heksafluoripropeenin kopolymeeri ei vastaa 40 ryhmän 4 huomautuksen a alakohdassa esitettyä synteettisen kumin määritelmää, koska sitä ei voida vulkanoida rikillä.
                  Poly(vinylideenifluoridi) on 39 ryhmään kuuluva polymeeri (ks. Harmonoidun järjestelmän selitykset, 39 ryhmä, yleisohjeita, luettelo polymeerien tunnuksista, ja nimikkeeseen 3904 liittyvien huomautusten viimeinen kappale).
                  Vinylideenifluoridin ja heksafluoripropeenin kopolymeeri on alkumuodossaan fluorikopolymeeri, joka on 39 ryhmän 1, 4 ja 6 huomautuksen ja 39 ryhmän 1 alanimikehuomautuksen mukaisesti luokiteltava 39 ryhmään CN-koodilla 3904 69 90.
               
            
                  
                              2.
                           
                           
                              Fluorielastomeerirengastiivisteet (vinylideenifluoridin ja heksafluoripropeenin kopolymeeri)
                              Tuotteen valmistusaineella (vinylideenifluoridin ja heksafluoripropeenin kopolymeeri) on elastomeerien venyvyys- ja palautumisominaisuudet, mutta sitä ei voida vulkanoida rikillä. Sen silloittuminen vaatii emäksisiä yhdisteitä tai tiettyjä peroksideja.
                           
                        
               
                  3926 90 97
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 39 ryhmän 1 ja 4 huomautuksen, 40 ryhmän 4 huomautuksen a alakohdan, XVI jakson 2 huomautuksen, 90 ryhmän 2 huomautuksen sekä CN-koodien 3926, 3926 90 ja 3926 90 97 nimiketekstien mukaan.
                  Tuote on yleiskäyttöön tarkoitettu elastomeeritiiviste. Se ei siten ole yhdistetyn nimikkeistön XVI jakson 2 huomautuksessa ja 90 ryhmän 2 huomautuksessa tarkoitettu koneen tunnistettava osa, eikä sitä tästä syystä voida luokitella XVI jaksoon tai 90 ryhmään.
                  Tuotteen valmistusaine ei vastaa 40 ryhmän 4 huomautuksen a alakohdassa esitettyä synteettisen kumin määritelmää, koska sitä ei voida vulkanoida rikillä.
                  Poly(vinylideenifluoridi) on 39 ryhmään kuuluva polymeeri (ks. Harmonoidun järjestelmän selitykset, 39 ryhmä, yleisohjeita, luettelo polymeerien tunnuksista, ja nimikkeeseen 3904 liittyvien huomautusten viimeinen kappale).
                  Vinylideenifluoridin ja heksafluoripropeenin kopolymeeri on fluorikopolymeeri, joka on luokiteltava 39 ryhmään.
                  Tästä seuraa, että kyseinen tuote on 39 ryhmään kuuluva muovituote, jota ei ole mainittu muualla yhdistetyssä nimikkeistössä ja joka ei kuulu muualle yhdistettyyn nimikkeistöön, joten se on luokiteltava CN-koodiin 3926 90 97.